Sefela sa Lifela 5 | Bibele e Inthaneteng | Phetolelo ea Lefatše le Lecha
Genese Exoda Levitike Numere Deuteronoma Joshua Baahloli Ruthe 1 Samuele 2 Samuele 1 Marena 2 Marena 1 Likronike 2 Likronike Esdrase Nehemia Esthere Jobo Lipesaleme Liproverbia Moeklesia Sefela sa Lifela Esaia Jeremia Lillo Tsa Jeremia Ezekiele Daniele Hosea Joele Amose Obadia Jonase Mikea Nahume Habakuke Sofonia Hagai Zakaria Malakia Matheu Mareka Luka Johanne Liketso Baroma 1 Bakorinthe 2 Bakorinthe Bagalata Baefese Bafilipi Bakolose 1 Bathesalonika 2 Bathesalonika 1 Timothea 2 Timothea Tite Filemone Baheberu Jakobo 1 Petrose 2 Petrose 1 Johanne 2 Johanne 3 Johanne Juda Tšenolo 1 2 3 4 5 6 7 8
Sefela sa Lifela 5:1-16
5 “Ke tlile ka serapeng sa ka,+ Uena khaitseli ea ka,+ monyaluoa oa ka.+ Ke khile myra+ ea ka hammoho le senōko sa ka. Ke jele khekhe ea ka ea linotši hammoho le mahe a ka a linotši;+ ke noele veine ea ka hammoho le lebese la ka.” “Jang, Lōna metsoalle! Noang ’me le tahoe ke lipontšo tsa lerato!”+ 2 “Ke robetse, empa pelo ea ka e falimehile.+ Ho na le molumo oa moratuoa oa ka ea kokotang!”+ “Mpulele,+ Uena khaitseli ea ka, kharebe ea ka, leeba la ka, mohloka-koli oa ka!+ Etsoe hlooho ea ka e tletse phoka, moriri oa ka o tletse marotholi a bosiu.”+ 3 “‘Ke hlobotse seaparo sa ka se selelele. Ke joang nka boelang ka se apara? Ke hlatsoitse maoto a ka. Ke joang nka a silafatsang?’ 4 Moratuoa oa ka o hutse letsoho la hae lesobeng la lemati, ’me likarolo tsa ka tse ka hare+ li lubehile ka hare ho ’na. 5 Ke ile ka tsoha, hore ke bulele moratuoa oa ka, ’me matsoho a ka a ile a rotha myra le menoana ea ka ea rotha myra e mokelikeli, holim ’a likoti tsa loko. 6 Ke ile ka bulela moratuoa oa ka, empa moratuoa oa ka o ne a fapohile, o ne a fetetse pele. Moea oa ka o ne o tsoile ho ’na ha a bua. Ke ile ka mo batla, empa ha kea ka ka mo fumana.+ Ke ile ka mo bitsa, empa ha aa ka a nkaraba. 7 Balebeli+ ba neng ba tsamaea har’a motse ba ile ba mphumana. Ba ile ba nkotla, ba ’ntša maqeba. Balebeli ba marako+ ba ntlhobolisa seaparo sa ka se sephara sa ho ithatela. 8 “Lōna barali ba Jerusalema,+ ke le hlapantšitse+ hore, haeba le fumana moratuoa oa ka,+ le mo bolelle hore ke kulisoa ke lerato.”+ 9 “Ke joang moratuoa oa hao a fetang moratuoa leha e le ofe e mong,+ Uena e motle ka ho fetisisa har’a basali?+ Ke joang moratuoa oa hao a fetang moratuoa leha e le ofe e mong, hoo u re hlapantšitseng ka kano ee?”+ 10 “Moratuoa oa ka oa benya ’me o mofubelu, o hlaheletse ka ho fetisisa ho ba likete tse leshome.+ 11 Hlooho ea hae ke khauta, khauta e hloekisitsoeng. Moriri oa hae ke masihla a litholoana tsa lipalema. Moriri oa hae o motšo o joaloka lekhoaba. 12 Mahlo a hae a joaloka maeba a leng likotopong tsa metsi, a itlhatsoang ka lebese, a lutseng mabōpong. 13 Marama a hae a joaloka serapa sa senōko,+ litora tsa litlama tse monko o monate. Molomo oa hae ke likhahla, tse rothang myra e mokelikeli.+ 14 Matsoho a hae ke meqomo ea khauta, e tletseng krysolite. Mpa ea hae ke lematjana la lenaka la tlou le koahetsoeng ka lisafire. 15 Maoto a hae ke litšiea tsa ’mabole tse tšehelitsoeng holim ’a litšehetso tse sekoti tsa khauta e hloekisitsoeng. Ponahalo ea hae e joaloka Lebanone, e ntle joaloka likedare.+ 16 Mahalapa a hae ke monate o feletseng, ’me ntho e ’ngoe le e ’ngoe ka eena e khahleha ka ho feletseng.+ Enoa ke moratuoa oa ka, ’me enoa ke mohlankana oa ka, Lōna barali ba Jerusalema.”
Sefela sa Lifela 5